Energiya tejovchi texnologiyalarni joriy qilish va kichik quvvatli qayta tiklanuvchi energiya manbalarini rivojlantirish boʻyicha qoʻshimcha chora-tadbirlar toʻgʻrisida
(decree, 2025-04-16)

Aholi va tadbirkorlik subyektlarining qayta tiklanuvchi energiya manbalaridan keng foydalanishini davlat tomonidan qoʻllab-quvvatlash mexanizmlarini joriy etish, ushbu manbalar orqali elektr va issiqlik energiyasi bilan taʼminlash hamda maʼmuriy-maishiy bino va inshootlarda energiya resurslaridan samarali foydalanishni ragʻbatlantirish maqsadida: 1. Quyidagilar qayta tiklanuvchi energiya manbalaridan keng foydalanishni davlat tomonidan qoʻllab-quvvatlash yoʻnalishlari etib belgilansin: aholi va tadbirkorlik subyektlarining qayta tiklanuvchi energiya manbalari qurilmalari xarid qilishini moliyaviy ragʻbatlantirish; maʼmuriy-maishiy bino va inshootlarda, shu jumladan aholi massivlari va xonadonlarida muqobil energiya manbalarini qoʻllash boʻyicha manzilli chora-tadbirlarni amalga oshirish; mikro va kichik gidroelektr stansiyalarini qurishga doir biznes loyihalarining jozibadorligini oshirish orqali sohaga xususiy investitsiyalarni kengroq jalb qilish; quyosh va shamol elektr stansiyalari hamda kichik gidroelektr stansiyalari qurilmalarini ishlab chiqaruvchi tadbirkorlik subyektlarini har tomonlama qoʻllab-quvvatlash. 2. Qayta tiklanuvchi energiya manbalaridan keng foydalanishni qoʻllab-quvvatlash maqsadida belgilansinki, 2022-yil 1-oktabrdan boshlab: jismoniy shaxslarga (keyingi oʻrinlarda — isteʼmolchilar) Energetika vazirligi huzuridagi budjetdan tashqari Tarmoqlararo energiyani tejash jamgʻarmasi (keyingi oʻrinlarda — Jamgʻarma) mablagʻlari hisobidan respublikada ishlab chiqarilgan quyosh va shamol elektr stansiyasi hamda quyosh suv isitish qurilmalarini (keyingi oʻrinlarida — qayta tiklanuvchi energiya manbalari qurilmalari) 3 yil mobaynida foizsiz boʻlib-boʻlib toʻlagan holda sotib olish imkoniyati yaratiladi; qayta tiklanuvchi energiya manbalari qurilmalarining qiymatini toʻliq toʻlagan holda ularni xarid qilgan va oʻrnatgan isteʼmolchilarga xarid xarajatlarining bir qismi mazkur Farmonning 1- va 2-ilovalariga muvofiq miqdorlarda Jamgʻarma hisobidan kompensatsiya qilinadi; isteʼmolchilar tomonidan qayta tiklanuvchi energiya manbalari qurilmalari toʻgʻridan-toʻgʻri mahalliy ishlab chiqaruvchi korxonalar, yetkazib berish, oʻrnatish va ishga tushirish xizmatlarini koʻrsatuvchi korxonalar (keyingi oʻrinlarda — ishlab chiqaruvchi va servis korxonalari), mahalliy chakana savdo obyektlaridan, shu jumladan elektron tijorat vositalari orqali sotib olinganda boʻlib-boʻlib toʻlash imkoniyati beriladi yoki yakuniy chakana narxdan kompensatsiya miqdori chegirib tashlanadi. 3. Moliya vazirligi 2022-yil yakuniga qadar mazkur Farmonning 2-bandida nazarda tutilgan xarajatlarni moliyalashtirish uchun Jamgʻarmaga uning asoslantirilgan talabnomalariga muvofiq Davlat budjeti hisobidan 100 milliard soʻm miqdoridagi mablagʻlarning ajratilishini taʼminlasin. Energetika vazirligi Moliya vazirligi, Iqtisodiy taraqqiyot va kambagʻallikni qisqartirish vazirligi hamda Axborot texnologiyalari va kommunikatsiyalarini rivojlantirish vazirligi bilan birgalikda oʻn kun muddatda mazkur Farmonning 2-bandida nazarda tutilgan kompensatsiya berish va boʻlib-boʻlib toʻlash mexanizmlarini joriy qilishga doir qaror loyihasini Vazirlar Mahkamasiga kiritsin. Bunda, ishlab chiqaruvchi va servis korxonalari hamda Jamgʻarma oʻrtasidagi oʻzaro hamkorlik jarayonlari Qayta tiklanuvchi energiya manbalarini rivojlantirish boʻyicha elektron platforma orqali amalga oshirilishi, platformada ishlab chiqaruvchi va servis korxonalarining bajarilgan ishlar sifati va kafolatlash darajasi boʻyicha reytingini yuritish, isteʼmolchilar tomonidan ularning ishini baholash imkoniyatlari nazarda tutilsin. 4. Maʼmuriy-maishiy bino va inshootlarda energiya resurslaridan samarali foydalanish maqsadida Vazirlar Mahkamasi (A.N. Aripov) oʻn kun muddatda quyidagilarni nazarda tutuvchi 2022-2023-yillarga moʻljallangan maqsadli koʻrsatkichlarga erishish boʻyicha chora-tadbirlar rejasini tasdiqlasin: hududlardagi 34 mingdan ortiq obyektlarda, shu jumladan 619 ta “Yangi Oʻzbekiston” massivi va 28 mingdan ziyod xonadonlarda muqobil energiya manbalarini joriy qilish; vazirlik va idoralar kesimida 6 mingdan ortiq obyektlarda energiya sarfi hajmida muqobil energiya manbalari ulushini 30 foizga yetkazish. Bunda, maqsadli koʻrsatkichlarga erishishni taʼminlash maqsadida vazirlik va idoralarga: budjetdan tashqari jamgʻarmalarning mablagʻlari hisobidan qayta tiklanuvchi energiya manbalari qurilmalarini xarid qilish va oʻrnatish; 2023 — 2025-yillarda elektr energiyasi uchun moʻljallangan xarajatlardan tejalgan mablagʻlarni qayta tiklanuvchi energiya manbalari qurilmalarini xarid qilish va oʻrnatish bilan bogʻliq xarajatlarga yoʻnaltirishga ruxsat berilsin. 5. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: “temir daftar”ga kiritilgan ehtiyojmand oilalarga (2022-yilda ularning 20 foizi va 2023-yilda 80 foizi) 2022-yilda mahalliy budjetning qoʻshimcha manbalari va 2023-yilda mahalliy budjet parametrlarida ushbu tadbirlar uchun nazarda tutiladigan mablagʻlar hisobidan qayta tiklanuvchi energiya manbalari qurilmalari (har bir xonadonga quvvati 1 kVtgacha boʻlgan quyosh fotoelektr stansiyasi va (yoki) hajmi 100 litrdan kam boʻlmagan quyosh suv isitish qurilmasi) oʻrnatilishini taʼminlasin; 2023-yildagi mahalliy budjet parametrlarini shakllantirishda mazkur kichik banddagi tadbirlar uchun zarur mablagʻlarni nazarda tutsin. 6. Shunday tartib oʻrnatilsinki, unga muvofiq: a) jismoniy va yuridik shaxslar tomonidan oʻz ehtiyojlari uchun oʻrnatiladigan quvvati 1 MVtgacha boʻlgan quyosh, shamol va biogaz elektr stansiyalarida ishlab chiqarilgan elektr energiyasining oʻz ehtiyojidan ortiqcha qismini “Hududiy elektr tarmoqlari” AJ va davlat tomonidan elektr energiyasini xarid qiluvchi funksiyasi (vakolati) berilgan organ tomonidan (kafolatlangan tarzda II guruh isteʼmolchilari uchun belgilangan tarifning 80 foizi miqdorida) isteʼmolchi xohishiga koʻra, kamida 10 yil muddat davomida xarid qilish imkoniyati yaratiladi. Bunda, jismoniy va yuridik shaxslar boʻlgan isteʼmolchilar tomonidan oʻz ehtiyojlari uchun oʻrnatiladigan, quvvati 1 MVtgacha boʻlgan quyosh, shamol va biogaz elektr stansiyalarining ishlab chiqarish quvvati ushbu isteʼmolchilarning hududiy elektr taʼminoti korxonalaridan olgan texnik shartlarda koʻrsatilgan maksimal quvvatdan oshirilishiga yoʻl qoʻyilmaydi; b) asosiy faoliyati quyosh va shamol elektr stansiyalari hamda kichik gidroelektrstansiyalar qurilmalarini ishlab chiqarish boʻlgan yuridik shaxslar, shu jumladan 2025-yil 1-sentabrga qadar yangi tashkil etiladigan shunday yuridik shaxslar tadbirkorlik subyekti sifatida davlat roʻyxatidan oʻtkazilgan kundan boshlab uch yil muddat davomida yuridik shaxslarning foyda soligʻi hamda mol-mulk soligʻini belgilangan stavkalarning 50 foizi miqdorida toʻlaydi; v) 2023-yil 1-yanvardan boshlab: yangi quriladigan va rekonstruksiya qilinadigan barcha (shu jumladan, davlat va xususiy) taʼlim muassasalari, sogʻliqni saqlash, madaniyat va turizm, umumiy ovqatlanish, xizmat koʻrsatish obyektlari, sport komplekslari, lokal isitish issiqlik tizimiga ulanadigan koʻp xonadonli uy-joylar, shu jumladan “Yangi Oʻzbekiston” massivlari, shuningdek, umumiy maydoni 1 ming kvadrat metrdan katta boʻlgan barcha savdo-koʻngilochar markazlarining bino-inshootlarini loyihalashtirish va ishga tushirishda issiq suv isteʼmoli hajmining kamida 25 foizi ushbu obyektlarda oʻrnatiladigan quyosh suv isitish qurilmalari orqali qoplanishini taʼminlash talab etiladi; “Energiya samaradorlik” qismida qayta tiklanuvchi energiya manbalari qurilmalarini oʻrnatish koʻzda tutilmagan loyiha hujjatlari boʻyicha qurilish ishlarini boshlash hamda issiq suvdan foydalanish rejalashtirilgan yangi bino-inshootlarda (yakka tartibdagi uy-joylar bundan mustasno) quyosh suv isitish qurilmalarini oʻrnatish koʻzda tutilmagan taqdirda bunday bino-inshootlarni foydalanishga qabul qilish taqiqlanadi; ijtimoiy soha obyektlari va boshqa budjet tashkilotlari rahbarlari va masʼul xodimlari faoliyati samaradorligining muhim koʻrsatkichlarini (KPI) baholash tizimida energiya tejovchi va qayta tiklanuvchi energiya manbalarini joriy etish ishlari alohida inobatga olinadi va ushbu koʻrsatkichlar bajarilishiga koʻra ularni ragʻbatlantirish choralari koʻriladi. Qurilish va uy-joy kommunal xoʻjaligi sohasida nazorat qilish inspeksiyasi, Neft mahsulotlari va gazdan foydalanishni nazorat qilish inspeksiyasi hamda Elektr energetikada nazorat inspeksiyasi respublika boʻyicha qurilayotgan yangi obyektlarda quyosh suv isitish qurilmalari oʻrnatilishi yuzasidan oʻz vakolatlari doirasida tizimli nazorat oʻrnatsin. 7. Mikro va kichik gidroelektr stansiyalarini qurish va ulardan foydalanish tartibini belgilash maqsadida quyidagilar: Xususiy investorlarga quvvati 500 kVtgacha boʻlgan mikro gidroelektrstansiyalarni qurish uchun taklif etilayotgan loyihalar (maydonlar) roʻyxati 3-ilovaga muvofiq; Quvvati 5 MVtgacha boʻlgan gidroelektrstansiyalarni qurish boʻyicha xususiy investorlarni jalb qilish va ularning biznes loyihalarini moliyalashtirish sxemasi 4-ilovaga muvofiq tasdiqlansin. 8. Belgilab qoʻyilsinki: a) 2022-yil 1-oktabrdan boshlab quvvati 5 MVtgacha boʻlgan gidroelektrstansiyalarda ishlab chiqarilgan elektr energiyasi “Hududiy elektr tarmoqlari” AJ va davlat tomonidan elektr energiyasini xarid qiluvchi funksiyasi (vakolati) berilgan organ tomonidan kafolatlangan tarzda sotib olinadi; b) quvvati 5 MVtgacha boʻlgan gidroelektrstansiyalarni qurish boʻyicha loyiha tashabbuskorlari (keyingi oʻrinlarda — loyiha tashabbuskorlari) Energetika vazirligi buyurtmasi asosida “E-AUKSION” elektron savdo maydonchasida oʻtkaziladigan ishlab chiqarilgan elektr energiyasini sotib olish tarifini pasaytirib borish yuzasidan elektron auksion natijalari asosida aniqlanadi. Bunda, boshlangʻich narx II guruh isteʼmolchilari uchun belgilangan tarifga nisbatan: quvvati 500 kVtgacha boʻlgan gidroelektrstansiyalarga 150 foiz miqdorida; quvvati 500 kVtdan 2 MVtgacha boʻlgan gidroelektrstansiyalarga 120 foiz miqdorida; quvvati 2 MVtdan 5 MVtgacha boʻlgan gidroelektrstansiyalarga 100 foiz miqdorida belgilanadi; v) auksionni oʻtkazishning umumiy muddati “E-AUKSION” elektron savdo maydonchasida amalga oshiriladigan barcha jarayonlarni oʻz ichiga olgan holda, istisno tariqasida, 30 ish kunidan oshmaydi; g) gidroelektrstansiyalarni qurish boʻyicha loyiha tashabbuskorini aniqlash yuzasidan oʻtkazilgan elektron auksionda bir ishtirokchi qatnashgan taqdirda ham u oʻtkazilgan deb hisoblanadi; d) mikro va kichik gidroelektrstansiyalarni qurish uchun talab etiladigan yer uchastkalari belgilangan tartibda jamoat ehtiyojlari uchun Energetika vazirligiga doimiy foydalanish huquqi asosida ajratiladi va keyinchalik elektron auksion gʻolibi boʻlgan tadbirkorlik subyektiga uzoq muddatli ijara huquqi asosida taqdim etiladi. Bunda: jamoat ehtiyojlari uchun Energetika vazirligiga doimiy foydalanish huquqi asosida ajratilgan va keyinchalik ijaraga berilgan qishloq xoʻjaligiga moʻljallanmagan yer uchastkasiga boʻlgan ijara huquqi Energetika vazirligi va ijaraga oluvchi oʻrtasida tuzilgan yer uchastkasining ijarasiga oid shartnoma asosida Kadastr agentligi tomonidan davlat roʻyxatiga olinadi hamda ijaraga oluvchi ushbu yer uchastkasi boʻyicha soliq toʻlovchi deb eʼtirof etiladi; yer uchastkasini olib qoʻyish va rasmiylashtirish bilan bogʻliq xarajatlar belgilangan tartibda loyiha tashabbuskori tomonidan qoplab beriladi. 9. Investitsiyalar va tashqi savdo vazirligi Iqtisodiy taraqqiyot va kambagʻallikni qisqartirish vazirligi hamda tijorat banklari bilan birgalikda bir oy muddatda energiya tejovchi texnologiyalarni joriy qilish va kichik quvvatli qayta tiklanuvchi energiya manbalari yoʻnalishini rivojlantirish maqsadida xalqaro moliya institutlari va chet el banklarining imtiyozli kredit liniyalarini jalb etish choralarini koʻrsin. 10. Vazirlar Mahkamasi ikki oy muddatda mazkur Farmondan kelib chiqib, Ijtimoiy, tijorat, maʼmuriy-maishiy bino va inshootlarda energiya samaradorligini oshirish dasturini tasdiqlasin. 11. Energetika vazirligi Monopoliyaga qarshi kurashish qoʻmitasi, Savdo-sanoat palatasi bilan birgalikda ikki oy muddatda: aholi, tadbirkorlik subyektlari va ijtimoiy soha obyektlarida, shuningdek, oʻz ehtiyojlari uchun oʻrnatiladigan kichik quvvatli qayta tiklanuvchi energiya manbalaridan (quvvati 1 MVtgacha boʻlgan quyosh, shamol va biogaz elektr stansiyalari hamda quvvati 5 MVtgacha boʻlgan gidroelektrstansiyalar) ishlab chiqariladigan elektr energiyasini yagona elektr tizimiga ulashning texnik reglamentini takomillashtirish hamda qonunchilikka ushbu Farmondan kelib chiqadigan oʻzgartirish va qoʻshimchalar kiritish toʻgʻrisidagi takliflarni; quvvati 1 MVtgacha boʻlgan quyosh, shamol va biogaz elektr stansiyalari hamda quvvati 5 MVtgacha boʻlgan gidroelektrstansiyalarda ishlab chiqariladigan elektr energiyasini kafolatlangan tarzda xarid qilish boʻyicha davlat tomonidan elektr energiyasini xarid qiluvchi funksiyasi (vakolati) berilgan organ va tadbirkorlik subyekti oʻrtasida imzolanadigan namunaviy oldi-sotdi shartnomasini ishlab chiqsin va belgilangan tartibda tasdiqlash uchun Vazirlar Mahkamasiga kiritsin. Bunda, ishlab chiqariladigan elektr energiyasining kamida 10 yil muddatda kafolatlangan tarzda sotib olinishi, elektr energiyasini sotib olish tarifiga yakuniy isteʼmolchilar uchun belgilangan tarif qayta koʻrib chiqilishi natijasida tegishli oʻzgartirish kiritilishi inobatga olinsin. 12. Moliya vazirligi Iqtisodiy taraqqiyot va kambagʻallikni qisqartirish vazirligi hamda Energetika vazirligi bilan birgalikda: a) uch oy muddatda xorijiy konsultantlarni jalb qilgan holda: davlat organlari va boshqa budjet tashkilotlari uchun energiya isteʼmoli boʻyicha normativlarni; iqtisodiyotning barcha tarmoqlarida energiya sarfini qisqartirish boʻyicha Energiya tejamkorlik milliy dasturi loyihasini; b) ikki oy muddatda mazkur Farmondan kelib chiqib, “2022-yil uchun Oʻzbekiston Respublikasining Davlat budjeti toʻgʻrisida”gi Oʻzbekiston Respublikasining Qonuniga oʻzgartish va qoʻshimchalar kiritish boʻyicha qonun loyihasini ishlab chiqib Vazirlar Mahkamasiga kiritsin. 13. Energetika vazirligi va Jamgʻarmaga Qayta tiklanuvchi energiya manbalarini rivojlantirish boʻyicha elektron platformani qisqa muddatlarda yaratish maqsadida Moliya vazirligi hamda Axborot texnologiyalari va kommunikatsiyalarini rivojlantirish vazirligi bilan kelishilgan holda, istisno tariqasida, eng yaxshi taklifni tanlash asosida ijrochi bilan shartnoma tuzishga ruxsat berilsin. 14. Oʻzbekiston Respublikasi Prezidentining ayrim hujjatlariga 5-ilovaga muvofiq oʻzgartirish va qoʻshimchalar kiritilsin. 15. Oʻzbekiston Milliy teleradiokompaniyasi Milliy axborot agentligi va Energetika vazirligi bilan birgalikda ushbu Farmonning ahamiyatini va uni amalga oshirish jarayonlarini aholi oʻrtasida keng yoritib borsin. 16. Mazkur Farmoning ijrosini samarali tashkil qilishga masʼul va shaxsiy javobgar etib energetika vazirining oʻrinbosari Sh.X. Xodjayev belgilansin. Farmon ijrosini har chorakda muhokama qilib borish, ijro uchun masʼul idoralar faoliyatini muvofiqlashtirish va nazorat qilish Bosh vazir oʻrinbosari J.A. Qoʻchqorov va Bosh vazir maslahatchisi B.F. Islamov zimmasiga yuklansin. Amalga oshirilayotgan chora-tadbirlar natijadorligi yuzasidan har chorak yakunida Oʻzbekiston Respublikasi Prezidentiga axborot berib borilsin. T/r Oʻrnatilgan quvvat Kompensatsiya miqdori (bazaviy hisoblash miqdori) 1. 0,5 kVtdan 1 kVtgacha 7 barobar 2. 1 kVtdan 1,5 kVtgacha 10 barobar 3. 1,5 kVtdan 2 kVtgacha 15 barobar 4. 2 kVt va undan yuqori 20 barobar 5. 5 kVt va undan yuqori* 50 barobar T/r Oʻrnatilgan quvvat Kompensatsiya miqdori (bazaviy hisoblash miqdori) 1. Suv isitish hajmi 100 litr (yoki suv isitish uchun kunlik 4 kVt/soat energiya ishlab chiqaruvchi qayta tiklanuvchi energiya manbalari qurilmasi) 5 barobar 2. Suv isitish hajmi 200 litr (yoki suv isitish uchun kunlik 8 kVt/soat energiya ishlab chiqaruvchi qayta tiklanuvchi energiya manbalari qurilmasi) 7 barobar T/r Maydon joylashgan hudud va suv manbai nomi Quvvati, kVt Yillik oʻrtacha ishlab chiqarish, ming kVt.soat Andijon viloyati 1. Andijon tumani Andijonsoy kanalida mikro GES 320 1 152,0 2. Andijon shahri Andijon kanalida Qoʻshariq gidrouzelida mikro GES-1 380 1 368,0 3. Andijon shahri Andijon kanalida Qoʻshariq gidrouzelida mikro GES-2 380 1 368,0 4. Andijon shahri Andijon kanalida Qoʻshariq gidrouzelida mikro GES-3 380 1 313,3 5. Andijon shahri Andijon kanalida Nodirabegim gidrouzelida mikro GES-1 170 612,0 6. Andijon shahri Andijon kanalida Nodirabegim gidrouzelida mikro GES-2 120 432,0 7. Asaka tumani Shahrixonsoy kanalida mikro GES-1 500 1 800,0 8. Asaka tumani Shahrixonsoy kanalida mikro GES-2 350 1 260,0 9. Asaka tumani Shahrixonsoy kanalida mikro GES-3 270 972,0 10. Boʻz tumani Sariqjoʻga kollektorida mikro GES-1 140 504,0 11. Boʻz tumani Sariqjoʻga kollektorida mikro GES-2 120 432,0 12. Boʻz tumani Sariqjoʻga kollektorida mikro GES-3 100 360,0 13. Buloqboshi tumani Boqqol kollektorida mikro GES 90 324,0 14. Buloqboshi tumani Shirmonbuloq kanalida mikro GES-1 450 1 620,0 15. Buloqboshi tumani Shirmonbuloq kanalida mikro GES-2 400 1 440,0 16. Buloqboshi tumani Shirmonbuloq kanalida mikro GES-3 380 1 368,0 17. Buloqboshi tumani Shirmonbuloq kanalida mikro GES-4 380 1 368,0 18. Buloqboshi tumani Nayman MFYda mikro GES-1 500 1 800,0 19. Buloqboshi tumani Nayman MFYda mikro GES-2 350 1 260,0 20. Buloqboshi tumani Nayman MFYda mikro GES-3 200 720,0 21. Buloqboshi tumani Nayman MFYda mikro GES-4 100 360,0 22. Buloqboshi tumani Janubiy Fargʻona kanalida mikro GES-1 260 936,0 23. Buloqboshi tumani Janubiy Fargʻona kanalida mikro GES-2 120 432,0 24. Jalaquduq tumani Oyim QFY Qora-gunon kollektorida mikro GES-1 320 1 152,0 25. Jalaquduq tumani Oyim QFY Qora-gunon kollektorida mikro GES-2 480 1 728,0 26. Paxtaobod tumanida mikro GES 150 540,0 27. Izboskan tumani Loʻgʻumbek QFY “S. Rahimov” kanalida mikro GES 160 576,0 28. Marxamat tumani JFK PK370+00 da mikro GES-1 500 1 800,0 29. Marxamat tumani JFK PK370+00 da mikro GES-2 500 1 800,0 30. Marxamat tumani Gʻarbiy kollektorda mikro GES 190 684,0 31. Marxamat tumani Oʻqchi kollektorda mikro GES 140 504,0 32. Marxamat tumani Gʻarbiy Qoraqoʻrgʻon kollektorda mikro GES 120 432,0 33. Oltinkoʻl tumani Ulugʻnor kanalida mikro GES-1 450 1 620,0 34. Oltinkoʻl tumani Ulugʻnor kanalida mikro GES-2 350 1 260,0 35. Oltinkoʻl tumani Ulugʻnor kanalida mikro GES-3 320 1 152,0 36. Oltinkoʻl tumani Mazgilsoy kanalida mikro GES 300 1 080,0 37. Ulugʻnor tumani Ulugʻnor kanali PK30+50 da mikro GES-3 150 540,0 38. Ulugʻnor tumani Sariqjoʻga kollektorida mikro GES-3 90 324,0 39. Ulugʻnor tumani YAV-6 kanalida mikro GES 140 504,0 40. Ulugʻnor tumani Sherqoʻrgʻon kollektorida mikro GES-1 380 1 368,0 41. Ulugʻnor tumani Gʻarbiy kollektorda mikro GES 120 432,0 42. Qoʻrgʻontepa tumani Dardoq massiv Oybuloq kollektorida mikro GES 32 115,2 43. Shahrixon tumani “Qoraboʻyin” kollektorida mikro GES 145 522,0 44. Shahrixon tumani Shahrixonsoy kanali Nayman gidrouzelida mikro GES 240 864,0 45. Xonobod tumanida mikro GES-1 500 1 800,0 46. Xonobod tumanida mikro GES-2 300 1 080,0 47. Xonobod tumanida mikro GES-3 150 540,0 48. Xoʻjaobod tumanida mikro GES-1 500 1 728,0 49. Xoʻjaobod tumanida mikro GES-2 200 720,0 Jami 13 387 48 066 Namangan viloyati 50. Uchqoʻrgʻon tumani Katta Fargʻona kanalida mikro GES-1 500 1 800,0 51. Uchqoʻrgʻon tumani Katta Fargʻona kanalida mikro GES-2 450 1 620,0 52. Uchqoʻrgʻon tumani Katta Fargʻona kanalida mikro GES-3 400 1 440,0 53. Uchqoʻrgʻon tumani Katta Fargʻona kanalida mikro GES-4 400 1 440,0 54. Uchqoʻrgʻon tumani Katta Andijon kanalida mikro GES-1 500 1 800,0 55. Uchqoʻrgʻon tumani Katta Andijon kanalida mikro GES-2 410 1 476,0 56. Uchqoʻrgʻon tumani Ingichka kanalida mikro GES-1 200 720,0 57. Uchqoʻrgʻon tumani Ingichka kanalida mikro GES-2 120 432,0 58. Uchqoʻrgʻon tumani Yangi toʻda kanalida mikro GES-1 160 576,0 59. Uchqoʻrgʻon tumani Yangi toʻda kanalid? mikro GES-2 140 504,0 60. Uchqoʻrgʻon tumani Yangi toʻda kanalida mikro GES-3 140 504,0 61. Uchqoʻrgʻon tumani Yangi toʻda kanalida mikro GES-4 120 432,0 62. Uchqoʻrgʻon tumani Norin kanalida mikro GES 200 720,0 63. Namangan shahri Yangiariq kanalida mikro GES 145 522,0 64. Namangan shahri Katta Namangan magistral kanalida mikro GES-1 500 1 800,0 65. Namangan shahri Katta Namangan magistral kanalida mikro GES-2 400 1 440,0 66. Namangan shahri Katta Namangan magistral kanalida mikro GES-3 300 1 080,0 67. Namangan shahri Katta Namangan magistral kanalida mikro GES-4 200 720,0 68. Namangan shahri Katta Namangan magistral kanalida mikro GES-5 100 360,0 69. Uychi tumani Shimoliy Fargʻona magistral kanalida mikro GES 70 252,0 70. Yangiqoʻrgʻon tumani Podshoota kanalida mikro GES 70 252,0 71. Yangiqoʻrgʻon tumani Karan kanalida mikro GES 50 180,0 72. Yangiqoʻrgʻon tumani Zarkent gidrouzelida mikro GES 50 180,0 73. Yangiqoʻrgʻon tumani Buloqboshisoy kanalida mikro GES 40 144,0 74. Chortoq tumani SFMK PK64+30 da mikro GES 200 720,0 75. Chortoq tumani Chortoq suv ombori suv chiqaruvchi inshootida mikro GES 300 1 080,0 76. Chortoq tumani Chortoqsoyda mikro GES 150 540,0 77. Kosonsoy tumani Kukumboy kanalida mikro GES 30 108,0 78. Kosonsoy tumani Qalmaq arigʻida mikro GES 65 234,0 79. Kosonsoy tumani Sigʻma nanos stansiyasi suv olish kanalida mikro GES 25 90,0 80. Kosonsoy tumani Chust kanalida mikro GES 30 108,0 81. Kosonsoy tumani Kosonsoy kanalida mikro GES-1 150 486,0 82. Kosonsoy tumani Kosonsoy kanalida mikro GES-2 150 486,0 83. Chust tumani Gʻova soyida mikro GES 35 126,0 84. Pop tumani Qamchiq daryosida mikro GES 200 720,0 85. Pop tumani Qamchiq daryosida mikro GES 200 720,0 86. Pop tumani Chodak MFY Kengkoʻlsoyda mikro GES-1 500 1 800,0 87. Pop tumani Chodak MFY Kengkoʻlsoyda mikro GES-2 500 1 800,0 88. Pop tumani Chodak MFY Kaindisoyda mikro GES 500 1 800,0 89. Pop tumani Chodak MFY Qamchiqsoyda mikro GES 500 1 800,0 Jami 9 200 33 012 Fargʻona viloyati 90. Oʻzbekiston tumani KFK kanali Naymansoy tashlamada mikro GES-1 500 1 800,0 91. Oʻzbekiston tumani KFK kanali Naymansoy tashlamada mikro GES-2 300 1 080,0 92. Buvayda tumani Shimoliy Bogʻdod kanalida mikro GES 500 1 800,0 93. Rishton tumani Shimoliy Bogʻdod kanalida mikro GES 120 432,0 94. Quva tumani Janubiy Fargʻona kanalida mikro GES-1 500 1 800,0 95. Quva tumani Janubiy Fargʻona kanalida mikro GES-2 500 1 800,0 96. Quva tumani Janubiy Fargʻona kanalida mikro GES-3 500 1 800,0 97. Quva tumani Janubiy Fargʻona kanalida mikro GES-4 500 1 800,0 98. Quva tumani Janubiy Fargʻona kanalida mikro GES-5 500 1 800,0 99. Quva tumani Janubiy Fargʻona kanalida mikro GES-6 500 1 800,0 100. Quva tumani Janubiy Fargʻona kanalida mikro GES-7 400 1 440,0 Jami 4 820 17 352 Toshkent viloyati 101. Boʻstonliq tumani Novolisoy daryosida mikro GES 40 144,0 102. Boʻstonliq tumani Ugom daryosida mikro GES-1 80 288,0 103. Boʻstonliq tumani Ugom daryosida mikro GES-2 50 180,0 104. Boʻstonliq tumani Ugom daryosida mikro GES-3 150 540,0 105. Boʻstonliq tumani Axsarsoyda mikro GES 150 540,0 106. Boʻstonliq tumani Kalasangsoyda mikro GES 40 144,0 107. Boʻstonliq tumani Nanay MFYda mikro GES 200 720,0 108. Boʻstonliq tumani Ispaysoyda mikro GES 200 720,0 109. Zangiota tumani Boʻzsuv kanalida mikro GES-1 400 1 440,0 110. Zangiota tumani Boʻzsuv kanalida mikro GES-2 400 1 382,4 111. Oqqoʻrgʻon tumani Xon kanalida mikoro GES-1 250 900,0 112. Oqqoʻrgʻon tumani Xon kanalida mikoro GES-2 200 720,0 113. Oqqoʻrgʻon tumani Qozoqariq kanalida mikro GES 130 468,0 114. Bekobod shahri Bekobod kanalida mikro GES-1 280 1 000,0 115. Bekobod shahri Bekobod kanalida mikro GES-2 200 720,0 116. Bekobod shahri Dalvarzin GES-1 500 1 800,0 117. Bekobod shahri Dalvarzin GES-2 500 1 800,0 118. Qibray tumani Qodiriya bosh suv inshootida mik?? GES-1 500 1 800,0 119. Qibray tumani Qodiriya bosh suv inshootida mikro GES-2 500 1 800,0 120. Qibray tumani Qodiriya bosh suv inshootida mikro GES-3 400 1 440,0 121. Qibray tumani Hosilot MFYda mikro GES 100 360,0 122. Chinoz tumani Xudayberganov MFYda mikro GES-1 500 1 800,0 123. Chinoz tumani Xudayberganov MFYda mikro GES-2 410 1 476,0 124. Chinoz tumani Boʻzsuv traktida mikro GES-3 500 1 800,0 125. Chirchiq shahri Zax kanalida mikro GES 500 1 800,0 126. Chirchiq shahri “MAXAM CHIRCHIQ” AJ oqova suv tashlash inshootida mikro GES 340 1 224,0 127. Chirchiq shahri Qorasuv daryosida mikro GES 480 1 728,0 128. Oxangaron tumani Koʻksaroy MFY Ertoshsoyda mikro GES 100 360,0 129. Oxangaron tumani Koʻksaroy MFY Qumkoʻlsoyda mikro GES 240 864,0 130. Oxangaron tumani Koʻksaroy MFY Jiblansoyda mikro GES 160 576,0 131. Angren shahri Jigariston MFYda mikro GES 80 288,0 132. Angren shahri Chetsuv MFYda mikro GES 70 252,0 133. Angren shahri Qorabogʻ kanalida mikro GES-1 500 1 800,0 134. Angren shahri Qorabogʻ kanalida mikro GES-2 200 720,0 135. Anrgen shahri Ohangaron oʻng qirgʻoq kanalida mikro GES-1 500 1 800,0 136. Anrgen shahri Ohangaron oʻng qirgʻoq kanalida mikro GES-2 300 1 080,0 137. Anrgen shahri Ohangaron oʻng qirgʻoq kanalida mikro GES-3 300 1 080,0 138. Anrgen shahri Ohangaron oʻng qirgʻoq kanalida mikro GES-4 200 720,0 Jami 10 650 38 274 Qashqadaryo viloyati 139. Nishon tumani Aylanma kanalida mikro GES 250 900,0 140. Qarshi tumani Varganza qishlogʻi Qashqadaryo daryosida mikro GES 300 1 080,0 141. Koson tumani SK kollektorida mikro GES-1 100 360,0 142. Shahrisabz tumani Oqsuv kanalida mikro GES-1 200 720,0 143. Shahrisabz tumani Oqsuv kanalida mikro GES-2 200 720,0 144. Shahrisabz tumani Oqsuv kanalida mikro GES-3 200 720,0 145. Shahrisabz tumani Qorasuv daryosi mikro GES-1 120 432,0 146. Shahrisabz tumani Qorasuv daryosi mikro GES-2 250 900,0 147. Shahrisabz tumani Qorasuv daryosi mikro GES-3 200 720,0 148. Yakkabogʻ tumani Chap qirgʻoq kanali Jiyda tashlamasida mikro GES 350 1 260,0 149. Chiroqchi tumani Eskianhor kanali Umakay tashlamasida mikro GES-1 300 1 080,0 150. Chiroqchi tumani Eskianhor kanali Umakay tashlamasida mikro GES-2 200 720,0 151. Chiroqchi tumani Eskianhor kanali Arabbandi tashlamasida mikro GES-1 350 1 260,0 152. Chiroqchi tumani Eskianhor kanali Arabbandi tashlamasida mikro GES-2 200 720,0 153. Chiroqchi tumani Eskianhor kanali Arabbandi tashlamasida mikro GES-3 150 540,0 154. Chiroqchi tumani Eskianhor kanali Arabbandi tashlamasida mikro GES-4 100 360,0 Jami 3 470 12 492,0 Surxondaryo viloyati 155. Qiziriq tumani tumanlararo Isfara kollektorida mikro GES-1 310 1 116,0 156. Qiziriq tumani tumanlararo Isfara kollektorida mikro GES-2 280 1 008,0 157. Qiziriq tumani tumanlararo Isfara kollektorida mikro GES-3 370 1 332,0 158. Qiziriq tumani tumanlararo Isfara kollektorida mikro GES-4 500 1 800,0 159. Qiziriq tumani yuqori suv kanalida mikro GES 250 900,0 160. Denov tumani Xazarbogʻ kanalida mikro GES-1 370 1 332,0 161. Denov tumani Xazarbogʻ kanalida mikro GES-2 370 1 332,0 162. Denov tumani Xazarbogʻ kanalida mikro GES-4 360 1 296,0 163. Sariosiyo tumani Nilusoyda mikro GES 250 900,0 164. Sariosiyo tumani Qoplonsoy mikro GES 100 360,0 165. Sariosiyo tumani Oʻng qirgʻoq kanalida mikro GES 400 1 440,0 166. Sariosiyo tumani Damariqda mikro GES 130 561,6 167. Sariosiyo tumani Toʻpolang-qora togʻ kanalida mikro GES-1 500 1 800,0 168. Sariosiyo tumani Toʻpolang-qora togʻ kanalida mikro GES-2 500 1 800,0 169. Sariosiyo tumani Sangardak daryosida mikro GES-1 200 720,0 170. Sariosiyo tumani Sangardak daryosida mikro GES-3 100 360,0 171. Sariosiyo tumani Obizarang daryosida mikro GES 180 648,0 172. Sariosiyo tumani Chinor daryosida mikro GES 150 540,0 Jami 5 320 19 245,6 Samarqand viloyati 173. Ishtixon tumani Miankal-Xatirchi kanalida mikro GES-1 500 1 800,0 174. Ishtixon tumani Miankal-Xatirchi kanalida mikro GES-2 500 1 800,0 175. Bulungʻur tumani Zarafshon daryosida mikro GES-1 300 1 080,0 176. Bulungʻur tumani Qorovultepa MFYda mikro GES 500 1 800,0 177. Bulungʻur tumani Qorovultepa MFYda mikro GES 150 540,0 178. Jomboy tumani Zarafshon daryosida mikro GES-1 200 720,0 179. Jomboy tumani Zarafshon daryosida mikro GES-2 200 720,0 180. Tayloq tumani Dargʻom kanalida mikro GES-1 380 1 368,0 181. Tayloq tumani Dargʻom kanalida mikro GES-2 300 1 080,0 182. Tayloq tumani Dargʻom kanalida mikro GES-3 200 720,0 183. Urgut tumani Aylanma Dargʻom kanalida mikro GES-1 500 1 800,0 184. Urgut tumani Aylanma Dargʻom kanalida mikro GES-2 400 1 440,0 185. Urgut tumani Aylanma Dargʻom kanalida mikro GES-3 400 1 440,0 186. Urgut tumani Aylanma Dargʻom kanalida mikro GES-4 300 1 080,0 187. Urgut tumani Aylanma Dargʻom kanalida mikro GES-5 150 540,0 188. Urgut tumani Aylanma Dargʻom kanalida mikro GES-6 150 540,0 Jami 5 130 18 468 Sirdaryo viloyati 189. Boyovut tumani Boyovut kanalida mikro GES-1 220 792,0 190. YUGK kanali Sardoba suv omboriga kirishda mikro GES-1 500 1 620,0 191. Sardoba suv omboridan chiqishda mikro GES 500 1 620,0 192. Sardoba tumani Markaziy tarmoqda mikro GES 400 1 440,0 Jami 1 620 5 472,0 Buxoro viloyati 193. Romitan tumani Koza gidrouzelida mikro GES 500 1 800,0 Jami 500 1 800,0 Jizzax viloyati 194. Paxtakor tumani Oqbuloq bosh kollektorida mirko GES-1 145 700,0 195. Paxtakor tumani Oqbuloq bosh kollektorida mirko GES-2 240 650,0 196. Zafarobod tumani Qili daryosida mikro GES-1 500 1 620,0 197. Baxmal tumani sugʻorish kanalida mikro GES 500 1 800,0 198. Zafarobod tumani DGK daryosida mikro GES-2 500 1 800,0 199. Zafarobod tumani Jizzax bosh kollektori PK2+20 da mikro GES 500 1 800,0 200. Kattaqishloq QFY Muzbuloq daryosida mikro GES 80 200,0 Jami 2 465 8 570 Hammasi 56 562 202 752 Bosqich Chora-tadbirlar Muddat Masʼullar 1-bosqich Quvvati 5 MVtgacha boʻlgan gidroelektrostansiyalarni (keyingi oʻrinlarda — mikro va kichik GES) qurish tartib-taomillari va mavjud imtiyozlar toʻgʻrisidagi maʼlumotlar ommaviy axborot vositalarida eʼlon qilib boriladi, shuningdek, aholi va tadbirkorlar oʻrtasida keng targʻibot ishlari amalga oshiriladi. Doimiy ravishda Energetika vazirligi, Investitsiyalar va tashqi savdo vazirligi, “Oʻzbekgidroenergo” AJ, Savdo-sanoat palatasi 2-bosqich Respublikaning barcha hududlarida aholi va tadbirkorlar bilan ochiq muloqotlar, seminar-treninglar oʻtkazish orqali tadbirkorlik bilan shugʻullanish istagidagi va loyihani amalga oshirish uchun kerakli mablagʻlarni jalb etish imkoni mavjud jismoniy va yuridik shaxslarning roʻyxati shakllantiriladi. Doimiy ravishda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Investitsiyalar va tashqi savdo vazirligi, Iqtisodiy taraqqiyot va kambagʻallikni qisqartirish vazirligi, Energetika vazirligi, “Oʻzbekgidroenergo” AJ, Savdo-sanoat palatasi 3-bosqich Mikro va kichik GES qurish boʻyicha loyiha pasporti va loyiha takliflari ishlab chiqiladi. Doimiy ravishda “Oʻzbekgidroenergo” AJ, Energetika vazirligi, hududlardagi “Loyihalar fabrikasi” 4-bosqich Tadbirkorlik bilan shugʻullanish istagidagi va loyihani amalga oshirish uchun kerakli mablagʻlarni jalb etish imkoni mavjud jismoniy shaxslar belgilangan tartibda tadbirkorlik subyekti sifatida roʻyxatdan oʻtkaziladi. Real vaqt rejimida Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, “Oʻzbekgidroenergo” AJ, Energetika vazirligi, Adliya vazirligi 5-bosqich Loyiha pasporti va loyiha takliflariga asosan mikro va kichik GESlarda ishlab chiqarilgan elektr energiyasini kafolatlangan tarzda xarid qilish boʻyicha belgilangan tarifni pasaytirish uchun “E-auksion” elektron savdo maydonchasida auksion oʻtkaziladi. Elektron auksion oʻtkazish boʻyicha ishlab chiqilgan hujjatlar toʻplami tarkibiga loyiha hududi va dastlabki koʻrsatkichlari toʻgʻrisida maʼlumotlar va boshqa maʼlumot va hujjatlar kiritiladi. Doimiy ravishda Energetika vazirligi, “Oʻzbekgidroenergo” AJ, Savdo-sanoat palatasi, Kadastr agentligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 6-bosqich Mikro va kichik GES qurish boʻyicha ishlab chiqilgan loyiha pasporti va loyiha takliflariga asosan talab etiladigan yer uchastkalari belgilangan tartibda jamoat ehtiyojlari uchun Energetika vazirligiga doimiy foydalanish huquqi asosida ajratiladi. Bunda, yer uchastkasini olib qoʻyish va rasmiylashtirish bilan bogʻliq xarajatlar keyinchalik loyiha tashabbuskori tomonidan qoplab berish sharti bilan mahalliy davlat hokimiyati organlari mablagʻlari hisobidan moliyalashtiriladi. 10 ish kuni Qoraqalpogʻiston Respublikasi Vazirlar Kengashi, viloyatlar va Toshkent shahar hokimli?lari, Kadastr agentligi, Energetika vazirligi 7-bosqich 1. Jamoat ehtiyojlari uchun doimiy foydalanish huquqi asosida ajratilgan yer uchastkalari auksion natijalari asosida aniqlangan tadbirkorlik subyektlari (loyiha tashabbuskorlari)ga Energetika vazirligi tomonidan uzoq muddatli (kamida 20 yil) ijarashartnomasini imzolash orqali beriladi. Bunda, yer uchastkasi uchun ijara toʻlovi miqdori qonunchilikda yer soligʻi toʻlovchilari uchun belgilangan soliq stavkalari, soliq imtiyozlari, soliqni hisoblab chiqarish va soliqni toʻlash tartibini inobatga olgan holda aniqlanadi. 10 ish kuni Energetika vazirligi, Davlat soliq qoʻmitasi, Kadastr agentligi, loyiha tashabbuskori 2. Yer uchastkasini olib qoʻyish va rasmiylashtirish bilan bogʻliq xarajatlar loyiha tashabbuskori tomonidan qoplab beriladi. Yer uchastkalaridan maqsadsiz foydalanilganda yoki yer uchastkasini ijaraga berish shartnomasi imzolangan kundan boshlab 6 oy muddatda loyiha hujjatlari ishlab chiqilib, oʻrnatilgan tartibda ekspertizadan oʻtkazilmagan yoxud 24 oy ichida mikro yoki kichik GES oʻrnatilgan tartibda qurilib ishga tushirilmagan taqdirda, mazkur yer uchastkasi Energetika vazirligiga qaytarib beriladi. Bunda, tashabbuskor tomonidan yoʻnaltirilgan mablagʻlar unga qoplab berilmaydi. Energetika vazirligi, loyiha tashabbuskori 8-bosqich Birinchi tartib — elektr energiyasini yagona elektr energetika tizimiga ulangan holda sotish. Ishlab chiqilgan loyiha pasporti va biznes-rejaga asosan ishlab chiqiladigan elektr energiyasini 15 yildan kam boʻlmagan davrda kafolatlangan tarzda xarid qilish boʻyicha oldi-sotdi shartnomasi imzolanadi. Real vaqt rejimida “Hududiy elektr tarmoqlari” AJ, tadbirkorlik subyekti, Energetika vazirligi Mikro va kichik GESda elektr energiyasi ishlab chiqaradigan tadbirkorlik subyektini yagona elektr energetika tizimining elektr tarmoqlariga ulash Vazirlar Mahkamasining 2019-yil 22-iyuldagi 610-son qarori bilan tasdiqlangan reglamentga muvofiq amalga oshiriladi. Real vaqt rejimida “Hududiy elektr tarmoqlari” AJ, tadbirkorlik subyekti, Energetika vazirligi, “Oʻzenergoinspeksiya” Ikkinchi tartib — elektr energiyasini yagona elektr energetika tizimiga ulanmagan holda toʻgʻridan-toʻgʻri sotish. Ishlab chiqilgan elektr energiyasini jismoniy va yuridik shaxslarga yagona elektr energetika tizimiga ulanmagan holda, lokal tarmoq qurish orqali shartnoma asosida toʻgʻridan-toʻgʻri sotish boʻyicha oldi-sotdi shartnomasi imzolanadi. Kelishilgan muddatda Tadbirkorlik subyekti, isteʼmolchilar 9-bosqich Mikro yoki kichik GES qurish uchun loyiha muhandislik-qidiruv ishlari amalga oshiriladi, loyiha hujjatlari ishlab chiqiladi. Kelishilgan muddatda Tadbirkorlik subyekti, loyiha tashkilotlari 10-bosqich Ishlab chiqilgan loyiha hujjatlari “Oʻzbekgidroenergo” AJ bilan kelishilgandan soʻng oʻrnatilgan tartibda ekspertizadan oʻtkaziladi. 20 ish kuni Qurilish vazirligi, tadbirkorlik subyekti, loyihalashtirish tashkiloti 11-bosqich Qurilish ishlarini amalga oshirish boʻyicha boshlangʻich ruxsat berish tusidagi hujjatlarni (arxitektura-rejalashtirish topshiriqlari rasmiylashtirilishi, geodeziya belgilari topshirilishi va boshqalar) rasmiylashtirish boʻyicha davlat xizmatlari markaziga ariza beriladi. Real vaqt rejimida Tadbirkorlik subyekti, Adliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 12-bosqich Loyiha ishga tushgandan soʻng tadbirkorlik subyekti tomonidan obyekt toʻgʻrisida toʻliq maʼlumotlar (qurilma koʻrsatkichlari, oʻrtacha yillik elektr energiya ishlab chiqarish prognozlari va boshqalar) Energetika vazirligi va “Oʻzbekgidroenergo” AJga taqdim etiladi. 7 ish kuni Tadbirkorlik subyekti 1. Oʻzbekiston Respublikasi Prezidentining 2017-yil 18-maydagi “Oʻzbekgidroenergo” aksiyadorlik jamiyatini tashkil etish toʻgʻrisida”gi PF-5044-son Farmonida: a) 5-band quyidagi tahrirda bayon etilsin: “5. “Oʻzbekgidroenergo” AJga Oʻzbekiston Respublikasi Prezidentining 2021-yil 10-dekabrdagi PQ-44-son qarori bilan tasdiqlangan 2021 — 2030-yillarda gidroenergetikani yanada rivojlantirish boʻyicha qoʻshimcha chora-tadbirlar dasturi oʻz vaqtida va sifatli amalga oshirilishini taʼminlash boʻyicha ijro etuvchi va masʼul organ vazifasi yuklansin. Belgilab qoʻyilsinki, “Oʻzbekgidroenergo” AJ tarkibidagi gidroelektrostansiyalar tomonidan ishlab chiqariladigan elektr energiyasi faoliyat turiga koʻra kafolatlangan tarzda davlat tomonidan elektr energiyasini xarid qilish funksiyasi (vakolati) berilgan organ tomonidan qoʻshilgan qiymat soligʻini hisobga olgan holda II tarif guruhi isteʼmolchilari uchun belgilangan tarifga nisbatan: suv oqimi boʻyicha ishlaydigan gidroelektrostansiyalarda — 70 foiz miqdorda; elektr energetikasi tizimining rejimiga bogʻliq holda dispetcher tomonidan tartibga solinadigan, rostlovchi gidroelektrostansiyalarda — 100 foiz miqdorda; gidrotoʻplash elektr stansiyalarida — 150 foiz miqdorda sotib olinadi”; b) 6-bandda: birinchi xatboshidagi “Oʻzbekenergo” AJ” soʻzlari “Oʻzbekiston milliy elektr tarmoqlari” AJ” soʻzlari bilan almashtirilsin; uchinchi xatboshidagi “Oʻzbekenergo” AJ” soʻzlari “Oʻzbekgidroenergo” AJ” soʻzlari bilan almashtirilsin; v) 7-band va ilova oʻz kuchini yoʻqotgan deb hisoblansin. 2. Oʻzbekiston Respublikasi Prezidentining 2017-yil 29-maydagi “Elektr energiyasi va tabiiy gaz yetkazib berish hamda isteʼmol qilish sohasida toʻlov intizomini yanada mustahkamlash, shuningdek, ijro ishi yuritish tizimini tubdan takomillashtirish chora-tadbirlari toʻgʻrisida”gi PF-5059-son Farmonining 17-bandi quyidagi mazmundagi oʻninchi xatboshi bilan toʻldirilsin: “Belgilansinki, prokuratura organlari balansidagi boʻsh binolarni sotishdan tushadigan mablagʻlarning Oʻzbekiston Respublikasi respublika budjetiga yoʻnaltiriladigan qismi mazkur organlarda energiya tejaydigan texnologiyalar va muqobil energiya manbalarini joriy etishga yoʻnaltirish sharti bilan Bosh prokuraturani rivojlantirish jamgʻarmasiga oʻtkaziladi”. 3. Oʻzbekiston Respublikasi Prezidentining 2022-yil 8-apreldagi “Tadbirkorlik muhitini yaxshilash va xususiy sektorni rivojlantirish orqali barqaror iqtisodiy oʻsish uchun shart-sharoitlar yaratish borasidagi navbatdagi islohotlar toʻgʻrisida”gi PF-101-son Farmonida: a) 10-bandning “b” kichik bandidagi “1-sentabrga” soʻzlari “1-noyabrga” soʻzlari bilan almashtirilsin; b) 16-banddagi “2022-yil 1-iyuldan” soʻzlari “2023-yil 1-yanvardan” soʻzlari bilan almashtirilsin; v) 9-ilovaning 26-pozitsiyasi “Ijro muddati” ustunidagi “2022-yil 1-iyun” soʻzlari “2023-yil 1-yanvar” soʻzlari bilan almashtirilsin. 4. Oʻzbekiston Respublikasi Prezidentining 2018-yil 23-oktabrdagi “Elektr energetikasi tarmogʻini jadal rivojlantirish va moliyaviy barqarorligini taʼminlash chora-tadbirlari toʻgʻrisida”gi PQ-3981-son qarorining 9-bandi quyidagi tahrirda bayon etilsin: “9. Belgilansinki, “Oʻzbekgidroenergo” AJ tarkibidagi gidroelektrostansiyalar tomonidan ishlab chiqariladigan elektr energiyasi uchun toʻlov faoliyat turiga koʻra kafolatlangan tarzda davlat tomonidan elektr energiyasini xarid qilish funksiyasi (vakolati) berilgan organ tomonidan qoʻshilgan qiymat soligʻini hisobga olgan holda II tarif guruhi isteʼmolchilari uchun belgilangan tarifga nisbatan: suv oqimi boʻyicha ishlaydigan gidroelektrostansiyalarda — 70 foiz miqdorda; elektr energetikasi tizimining rejimiga bogʻliq holda dispetcher tomonidan tartibga solinadigan, rostlovchi gidroelektrostansiyalarda — 100 foiz miqdorda; gidrotoʻplash elektr stansiyalarida — 150 foiz miqdorda shakllanadigan tarif boʻyicha amalga oshiriladi”. 5. Oʻzbekiston Respublikasi Prezidentining 2019-yil 22-avgustdagi “Iqtisodiyot tarmoqlari va ijtimoiy sohaning energiya samaradorligini oshirish, energiya tejovchi texnologiyalarni joriy etish va qayta tiklanuvchi energiya manbalarini rivojlantirishning tezkor chora-tadbirlari toʻgʻrisida”gi PQ-4422-son qarorida: a) 11-bandda: birinchi xatboshi quyidagi tahrirda bayon etilsin: “2022-yil 1-yanvardan boshlab ilgari foydalanishda boʻlgan generator uskunalari, kuchlanishni pasaytiruvchi transformatorlar, elektr dvigatellar, shuningdek, energiya samaradorligi “D” toifadagi energiya sarflovchi maishiy elektr priborlarini Oʻzbekiston Respublikasi hududiga olib kirish taqiqlansin”; quyidagi mazmundagi ikkinchi xatboshi bilan toʻldirilsin: “Oʻzbekiston Respublikasi hududiga olib kirilishi taqiqlanadigan energiya samaradorligi “D” va undan quyi toifadagi energiya sarflovchi maishiy elektr priborlari roʻyxati 4a-ilovaga muvofiq tasdiqlansin”; ikkinchi xatboshi uchinchi xatboshi deb hisoblansin; b) quyidagi mazmundagi 4a-ilova bilan toʻldirilsin: T/r Nomlanishi TIF TN kodlari 1. Markaziy isitish qozonlari, 8402-tovar pozitsiyasidagi qozonlardan tashqari, boshqalar 8403 10 900 0 2. Eng katta gorizontal oʻlchamlari 120 sm dan oshmaydigan havo tortish kolpaklari yoki shkaflari 8414 60 000 0 3. Dvigatelli ventilyator hamda havo harorati va namligini oʻzgartirish priborlari bilan jihozlangan havoni konditsionerlash qurilmalari, shu jumladan namligi alohida oʻzgartirilishi mumkin boʻlmagan konditsionerlar 8415 10 900 0 8415 20 000 9 8415 81 009 0 8415 82 000 0 8415 83 000 0 4. Sovitkichlar, muzlatkichlar va boshqa elektr yoki boshqa turdagi sovitish va muzlatish qurilmalari 8418 10 — 8418 50 8418 69 000 9 5. Oqim yoki saqlash (sigʻimli) suv isitkichlari, elektrlashtirilmagan, boshqalar 8419 19 000 0 6. Maishiy idish yuvish mashinalari 8422 11 000 0 7. Maishiy yoki kirxonalar uchun kir yuvish mashinalari, shu jumladan, siqib beradigan moslama bilan jihozlangan mashinalar 8450 11 — 8450 20 8. Changyutgichlar 8508 11 — 8508 60 9. 8508-tovar pozitsiyasidagi changyutgichlardan tashqari oʻrnatilgan elektr dvigatelli maishiy elektromexanik mashinalar 8509 40 — 8509 80 10. Oqim yoki saqlash (sigʻimli) elektr suv isitkichlari va suv osti elektr isitkichlari 8516 10 11. Maydonni isitish va yerni isitish uchun elektr uskunalar 8516 21 — 8516 29 12. Mikrotoʻlqinli pechlar 8516 50 000 0 13. Boshqa pechlar, maishiy statsionar elektr plitalar, boshqalar, elektr plitalar, elektr pishirish qozonlari va pishirish panellari, oʻrnatiladigan pechlar, boshqalar 8516 60 101 0 8516 60 109 0 8516 60 500 0 8516 60 800 0 8516 60 900 0 14. Monitorlar, rangli yoki monoxrom tasvirli televizion aloqa uchun qabul qilish apparaturalari (qurilmalari) 8528 42 100 0 — 8528 59 900 0 8528 72, 8528 73 000 0 15. Choʻgʻlanma yoki gaz razryadli elektr lampalar, shu jumladan yorugʻligi yoʻnalishli, germetik lampalar, shuningdek ultrabinafsha yoki infraqizil lampalar; yoyli lampalar; yorugʻlik chiqaruvchi diod (LED) yorugʻlik manbalari 8539 10 000 8539 21 300 9 — 8539 22 900 0 8539 29 300 9 — 8539 50 000 0 16. Yorugʻlik chiqaruvchi diodlar (LED), shu jumladan lazer diodlari 8541 40 100 0 17. Lampalar (lustralar) va boshqa yoritish uskunalari, boshqalar 9405 10 400 9 18. Choʻgʻlanma lampalar bilan ishlatishga moʻljallangan priborlar, boshqalar 9405 40 910 9 ”. 6. Oʻzbekiston Respublikasi Prezidentining 2020-yil 10-iyuldagi “Iqtisodiyotning energiya samaradorligini oshirish va mavjud resurslarni jalb etish orqali iqtisodiyot tarmoqlarining yoqilgʻi-energetika mahsulotlariga qaramligini kamaytirishga doir qoʻshimcha chora-tadbirlar toʻgʻrisida”gi PQ-4779-son qarorida: a) 1-bandning ikkinchi xatboshisi quyidagi tahrirda bayon etilsin: “jismoniy va yuridik shaxslar tomonidan oʻz ehtiyojlari uchun oʻrnatiladigan quvvati 1 MVtgacha boʻlgan quyosh, shamol va biogaz elektr stansiyalarida ishlab chiqarilgan elektr energiyasining oʻz ehtiyojidan ortiqcha qismi “Hududiy elektr tarmoqlari” AJ va kelgusida davlat tomonidan elektr energiyasini kafolatlangan tarzda xarid qilish funksiyasi (vakolati) berilgan organ tomonidan (kafolatlangan tarzda II tarif guruhi isteʼmolchilari uchun belgilangan tarifning 80 foizi miqdorida) isteʼmolchi xohishiga koʻra, kamida 10 yil muddat davomida xarid qilinadi”; b) 3-band quyidagi mazmundagi xatboshi bilan toʻldirilsin: “Jamgʻarma tuzilmasi va Kuzatuv kengashi tarkibi Vazirlar Mahkamasi tomonidan tasdiqlanadi”; v) 4-band hamda 4 va 5-ilovalar oʻz kuchini yoʻqotgan deb hisoblansin. 7. Oʻzbekiston Respublikasi Prezidentining 2021-yil 6-apreldagi “Oʻzbekiston Respublikasi Suv xoʻjaligi vazirligi faoliyatini yanada takomillashtirish chora-tadbirlari toʻgʻrisida”gi PQ-5055-son qaroriga 10-ilovaning izoh qismidan “Andijon suv ombori,” va “Hisorak suv ombori,” soʻzlari chiqarib tashlansin. 8. Oʻzbekiston Respublikasi Prezidentining 2021-yil 10-dekabrdagi “Gidroenergetikani yanada rivojlantirish boʻyicha qoʻshimcha chora-tadbirlar toʻgʻrisida”gi PQ-44-son qarori 6-bandining “b” kichik bandi quyidagi tahrirda bayon etilsin: “b) jismoniy va yuridik shaxslar tomonidan oʻz ehtiyojlari uchun oʻrnatiladigan quvvati 1 MVtgacha boʻlgan quyosh, shamol va biogaz elektr stansiyalarida ishlab chiqarilgan elektr energiyasining oʻz ehtiyojidan ortiqcha qismi “Hududiy elektr tarmoqlari” AJ va kelgusida davlat tomonidan elektr energiyasini kafolatlangan tarzda xarid qilish funksiyasi (vakolati) berilgan organ tomonidan (kafolatlangan tarzda II tarif guruhi isteʼmolchilari uchun belgilangan tarifning 80 foizi miqdorida) isteʼmolchi xohishiga koʻra, kamida 10 yil muddat davomida xarid qilinadi”. 9. Oʻzbekiston Respublikasi Prezidentining 2021-yil 30-dekabrdagi “Oʻzbekiston Respublikasining 2022 — 2026-yillarga moʻljallangan investitsiya dasturini tasdiqlash hamda investitsiya loyihalarini boshqarishning yangi yondashuv va mexanizmlarini joriy etish toʻgʻrisida”gi PQ-72-son qaroriga 8-ilovaning “Asos” ustunida: a) 17, 18 va 20-pozitsiyalardagi “Oʻzbekiston Respublikasi Prezidentining 2017-yil 2-maydagi PQ-2947-son qarori” soʻzlari “Oʻzbekiston Respublikasi Prezidentining 2021-yil 10-dekabrdagi PQ-44-son qarori” soʻzlari bilan almashtirilsin; b) 19-pozitsiyadagi “Oʻzbekgidroenergo” AJ taklifi” soʻzlari “Oʻzbekiston Respublikasi Prezidentining 2021-yil 10-dekabrdagi PQ-44-son qarori” soʻzlari bilan almashtirilsin. 10. Oʻzbekiston Respublikasi Prezidentining 2021-yil 30-dekabrdagi “Oʻzbekiston Respublikasining “2022-yil uchun Oʻzbekiston Respublikasining Davlat budjeti toʻgʻrisida”gi Qonuni ijrosini taʼminlash chora-tadbirlari toʻgʻrisida”gi PQ-73-son qaroriga 8-ilovaning 23-pozitsiyasi “Ijro muddatlari” ustunidagi “2022” raqami “2024” raqami bilan almashtirilsin. 11. Oʻzbekiston Respublikasi Prezidentining 2021-yil 24-iyuldagi F-5679-son farmoyishi bilan tasdiqlangan Iqtisodiy rivojlanishni ragʻbatlantirish, davlat boshqaruvi va xalqaro hamkorlik samaradorligini oshirishga qaratilgan chora-tadbirlar “Yoʻl xaritasi”ning 8-pozitsiyasi 6-bandi chiqarib tashlansin.